Truikinų tvenkinys

Truikinų tvenkinys – tvenkinys Lietuvoje, Skuodo rajone, 8 km į rytus nuo Skuodohttp://ezerai.vilnius21.lt/truikinu-v8150.html. Sudarytas užtvenkus Guntino upę (Luobos intakas) 8,9 km nuo jos žiočių. Tvenkinio ilgis iš rytų į vakarus – 0,46 km, plotis – iki 0,16 km. Tvenkinio šiaurrytinis galas užpelkėjęs – susidariusi virš 5 ha pelkė. Yra keletas smulkių salų (3 didžiausios: 7 a, 3 a ir 3 a). Altitudė 33,7 m. Aplinkui daugiausia plyti pievos. Krantai apaugę medžiais ir krūmynais. Šalia įsikūręs Truikinų kaimas. Šiaurės vakarų pakrantėje trykšta gamtos paminklas - Truikinų šaltinis. 

Tvenkinys įrengtas 1971 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Skuodo rajono tvenkiniai